На основу члана 30. став 5. и члана 50. став 1. алинеја 3. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија („Службени лист општине Инђија“, број 29/17) и тачке I Обједињеног предлога Комисије за доделу средстава у области спорта, бр. 66-3/2018-III од 22.01.2018. године,

Општинско веће општине Инђија, на седници одржаној дана 25.јануара 2018. године, донело је

**РЕШЕЊЕ**

**О OДОБРАВАЊУ ГОДИШЊИХ ПРОГРАМА СПОРТСКИХ ОРГАНИЗАЦИЈА КОЈИМА СЕ ЗАДОВОЉАВАЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА**

**У 2018. ГОДИНИ**

**I**

 **ОДОБРАВAЈУ СЕ** Годишњи програм Савеза спортова општине Инђија и Годишњи програми спортских организација у чије име је Савез спортова општине Инђија подносилац и предлагач програма, са утврђеним износима за реализацију одобрених годишњих програма усклађеним са средствима у буџету општине Инђија за 2018. годину, у укупном износу од 73.523.000,00 динара, и то следећим спортским организацијама, у износима како следи:

|  |  |
| --- | --- |
| **Назив спортске организације** **и седиште носиоца предлога годишњег програма** | **Износ средстава за реализацију годишњег програма из буџета општине Инђија у 2018.год.** |
| Савез спортова општине Инђија, Инђија | 15.893.000,00 |
| Клуб малог фудбала „Индианс-2013“, Инђија | 350.000,00 |
| Железнички шаховски клуб „Слога“, Инђија | 220.000,00 |
| Фудбалски клуб „Фрушкогорац“, Крчедин | 800.000,00 |
| Фудбалски клуб „Чортановачки Спорт Клуб 1939“, Чортановци | 650.000,00 |
| Савез за спорт и рекреацију инвалида општине Инђија, Инђија | 180.000,00 |
| Атлетски клуб „Инђија“, Инђија | 700.000,00 |
| Фудбалски клуб „Дунав“, Нови Сланкамен | 880.000,00 |
| Клуб дизача тегова и дисциплина снаге „Камен“, Инђија | 700.000,00 |
| Удружење женског фудбала „Инђија“, Инђија | 200.000,00 |
| Стрељачки клуб „Младост“, Инђија | 900.000,00 |
| Фудбалски клуб „Хајдук“, Бешка | 1.900.000,00 |
| Фудбалски клуб „Слога“, Марадик | 750.000,00 |
| Фудбалски клуб „Железничар“, Инђија | 1.500.000,00 |
| Петанку клуб „Бешка“, Бешка | 200.000,00 |
| Фудбалски клуб „Полет“, Нови Карловци | 1.000.000,00 |
| Карате клуб „Железничар“, Инђија | 1.400.000,00 |
| Шах клуб „Хајдук-1973“, Бешка | 100.000,00 |
| Савез за школски спорт ИН, Инђија | 800.000,00 |
| Фудбалски клуб „Инђија“, Инђија | 19.200.000,00 |
| Планинарски клуб „Железничар-Инђија“, Инђија | 250.000,00 |
| Фудбалски клуб „Борац“, Јарковци | 500.000,00 |
| Стонотениски клуб „Инђија“, Инђија | 300.000,00 |
| Клуб америчког фудбала „Инђија“, Инђија | 1.200.000,00 |
| Рукометни клуб „Инђија“, Инђија | 5.700.000,00 |
| Taekwon-do клуб „Tae kwon do Elit“, Инђија | 1.300.000,00 |
| Кошаркашки клуб „Железничар“, Инђија | 3.000.000,00 |
| Одбојкашки клуб „Младост 1979“, Инђија | 1.600.000,00 |
| Џудо клуб „Безбедност“, Инђија | 600.000,00 |
| Одбојкашки клуб „Инђија“, Инђија | 2.850.000,00 |
| Женски рукометни клуб „Железничар“, Инђија | 4.500.000,00 |
| Кошаркашки клуб „Железничар Стар Баскет“, Инђија | 750.000,00 |
| Фудбалски клуб „Љуково“, Љуково | 1.200.000,00 |
| Удружење спортских риболоваца „Видра“, Бешка | 70.000,00 |
| Удружење спортских риболоваца „Дунавац“, Крчедин | 80.000,00 |
| Клуб стрелаца „Јединица“, Инђија | 500.000,00 |
| Куглашки клуб „Железничар“, Инђија | 400.000,00 |
| Општински фудбалски савез Инђија, Инђија | 400.000,00 |
| **Укупно:** | **73.523.000,00** |

**II**

На основу одобрених Годишњих програма из тачке I овог Решења, Општинско веће општине Инђија донеће појединачна решења о одобрењу годишњих програма, са утврђеним износима средстава за њихову реализацију у 2018. години.

 Појединачна решења су коначна и против њих се може водити управни спор.

 Предмет управног спора не може бити, у складу са Законом, износ добијених средстава по основу годишњег програма.

**III**

Овлашћује се Председник општине Инђија да, као председник Општинског већа, потпише појединачна решења из тачке I овог Решења.

**IV**

Ово Решење објавити у „Службеном листу општине Инђија“.

**ОПШТИНСКО ВЕЋЕ**

**ОПШТИНА ИНЂИЈА**

**Број: 66-7/2018-III Председник,**

**Дaтум:25.јануар 2018. године Владимир Гак**

**Инђија**

**ОБРАЗЛОЖЕЊЕ**

Правни основ за доношење Решења о одобравању годишњих програма којима се остварују потребе и интереси грађана у области спорта, садржан је у члану 50. став 1. алинеја 3. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија („Службени лист општине Инђија“, број 29/17), којим је утврђено да Општинско веће, одлучује (доноси решење) о одобравању програма, са утврђеним износима усклађеним са средствима у буџету општине инђија, а Одељење обавештава носиоце програма о висини одобрених средстава.

Чланом 23. став 5. Правилника прописано је да Комисија врши стручни преглед и даје оцену поднетих предлога на основу Закона, Одлуке и Правилника, и доставља Општинском већу обједињени предлог за одобравање програма.

Након извршеног стручног прегледа и оцене поднетих предлога годишњих програма, Комисија је, дана 22. јануара 2018. године сачинила обједињени предлог годишњих програма у области спорта на територији Општине за буџетску 2018. годину, предложила износ средстава за сваки појединачни програм, као и предлог о одбијању предложених годишњих програма који нису испунили критеријуме у складу са чл. 25. ставовима 3. - 5. Правилника, и доставила их Општинском већу на даљу надлежност.

Обједињени предлог о одобравању годишњих програма, предложен од стране Комисије, саставни је део материјала у прилогу предлога овог Решења.

У предлогу Решења о одобравању годишњих програма спортских организација којима се остварују потребе и интереси грађана у области спорта у 2018. години, у члану 1. таксативно су наведени чланови Савеза спортова општине Инђија, као и Савез спортова општине Инђија са наведеним износима средстава обезбеђеним у буџету општине Инђија за 2018. годину, за исте.

 **Општинска управа општине Инђија**

**Одељење за друштвене делатности**